CELEX: 62019CB0103
Language: et
Date: 2021-06-02 00:00:00
Title: Kohtuasi C-103/19: Euroopa Kohtu (seitsmes koda) 2. juuni 2021. aasta määrus (Juzgado Contencioso-Administrativo n° 24 de Madridi eelotsusetaotlus – Hispaania) – Sindicato Único de Sanidad e Higiene (SUSH) de la Comunidad de Madrid, Sindicato de Sanidad de Madrid de la Confederación General del Trabajo (CGT) versus Consejería de Sanidad de la Comunidad de Madrid (Eelotsusetaotlus – Euroopa Kohtu kodukorra artikkel 99 – Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) raamkokkulepe tähtajalise töö kohta – Klausli 5 punkt 1 – Järjestikused tähtajalised töölepingud tervishoiusektoris – Mõiste „objektiivsed alused“ – Mõiste „samaväärsed juriidilised meetmed kuritarvituste vältimiseks“ – Koosseisulise ajutise teenistuja staatuse asendamine koosseisulise asendusteenistuja staatusega – Alaline vajadus tähtajaliste koosseisuliste teenistujate järele)

6.9.2021   
            
            
               ET
            
            
               Euroopa Liidu Teataja
            
            
               C 357/2
            
         
      Euroopa Kohtu (seitsmes koda) 2. juuni 2021. aasta määrus (Juzgado Contencioso-Administrativo no 24 de Madridi eelotsusetaotlus – Hispaania) – Sindicato Único de Sanidad e Higiene (SUSH) de la Comunidad de Madrid, Sindicato de Sanidad de Madrid de la Confederación General del Trabajo (CGT) versus Consejería de Sanidad de la Comunidad de Madrid
      (Kohtuasi C-103/19) (1)
      
      (Eelotsusetaotlus - Euroopa Kohtu kodukorra artikkel 99 - Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) raamkokkulepe tähtajalise töö kohta - Klausli 5 punkt 1 - Järjestikused tähtajalised töölepingud tervishoiusektoris - Mõiste „objektiivsed alused“ - Mõiste „samaväärsed juriidilised meetmed kuritarvituste vältimiseks“ - Koosseisulise ajutise teenistuja staatuse asendamine koosseisulise asendusteenistuja staatusega - Alaline vajadus tähtajaliste koosseisuliste teenistujate järele)
      (2021/C 357/02)
      Kohtumenetluse keel: hispaania
      
         Eelotsusetaotluse esitanud kohus
      
      Juzgado Contencioso-Administrativo no 24 de Madrid
      
         Põhikohtuasja menetluse pooled
      
      
         Kaebajad: Sindicato Único de Sanidad e Higiene (SUSH) de la Comunidad de Madrid, Sindicato de Sanidad de Madrid de la Confederación General del Trabajo (CGT)
      
         Vastustaja: Consejería de Sanidad de la Comunidad de Madrid
      
         Resolutsioon
      
      
                  1.
               
               
                  Nõukogu 28. juuni 1999. aasta direktiivile 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta, lisatud 18. märtsil 1999 sõlmitud raamkokkuleppe tähtajalise töö kohta klauslit 5 tuleb tõlgendada nii, et liikmesriigi kohtul on kohustus hinnata, kas kohaldatavate riigisiseste õigusnormide alusel kujutavad riiklikud meetmed, mis näevad ette ajutiste teenistujate kategooria ümberklassifitseerimise, millega asendatakse koosseisuliste ajutiste teenistujate staatus koosseisuliste asendusteenistujate staatusega, ning nende teenistujate võimaliku töölevõtmise pärast valikumenetlust, mille eesmärk on täita lõplikult nende poolt ajutiselt hõivatud ametikohad, on sobivad meetmed, et vältida ja vajaduse korral karistada kuritarvitusi, mis tulenevad järjestikuste tähtajaliste töölepingute või töösuhete või samaväärsete juriidiliste meetmete kasutamisest kõnealuse sätte tähenduses. Kui see ei ole nii, siis on selle kohtu ülesanne kontrollida, kas kohaldatavates riigisisestes õigusnormides on muid tõhusaid meetmeid selliste kuritarvituste vältimiseks ja karistamiseks.
               
            
                  2.
               
               
                  Direktiivile 1999/70 lisatud 18. märtsil 1999 sõlmitud raamkokkuleppe tähtajalise töö kohta klauslit 5 tuleb tõlgendada nii, et sellega ei ole vastuolus riigisisene õigusnorm, mis jätab üksnes teenistujatele, kellel on koosseisulise ajutise teenistuja staatus, õiguse asendada see staatus koosseisulise asendusteenistuja staatusega, kui selline asendamine on sobiv meede, et vältida ja vajaduse korral karistada kuritarvitusi, mis tulenevad järjestikuste tähtajaliste töölepingute või töösuhete või samaväärsete juriidiliste meetmete kasutamisest selle sätte tähenduses, kui riigisiseses õiguskorras on olemas muud tõhusad meetmed selliste kuritarvituste vältimiseks ja karistamiseks seoses tähtajaliste töötajatega, kes ei kuulu koosseisuliste ajutiste teenistujate kategooriasse, mille kontrollimine on liikmesriigi kohtu ülesanne.
               
            
         (1)  ELT C 319, 23.9.2019.